Hipocorístico

Un hipocorístico (do grego antigo ὑποκοριστικός, derivado de ὑποκορίζομαι, ou sexa, "chamar con voz suave") é unha palabra que transmite afecto ou cariño, como os nomes Fran, Sabeliña etc. ou os apelativos, como papá. Os hipocorísticos fórmanse de moitas maneiras, se ben a súa conformación fonética parte de diversas transformacións da palabra da cal se orixina, moitas veces motivadas na linguaxe infantil; entre eles podemos destacar:
 a supresión de sons, por aférese (Nando por Fernando, Sefa por Xosefa), apócope (Reme < Remedios, Fran < Francisco, ou síncope (Maribel < María Isabel).
 o engadido de sufixos: Carmucha, Carmela, Tucho < Antonio, Lucho < Emilio, Maúca < María, Pilocha, Carolo, Tonecho, Gorecho < Gregorio, Piño < Pepiño. 
 o uso de sons palatais: Chencha / Xenxa < Inocencia, Chinto < Xacinto.
 a combinación de todos eles: Ducho < Cándido, Xeluca < Anxela, Chon < Asunción.

Os hipocorísticos tamén sofren transformacións fonéticas dificilmente explicables: Francisco > Farruco / Fuco. Ademais, algúns hipocorísticos acábanse consolidando e orixinando nomes 'novos', como Cataliña > Catuxa, Anxela > Xela, Isabel > Sabela, Alexandre > Xandre etc.

 Hipocorísticos de nomes masculinos simples 

 Afonso - Afon, Fonsi, Fonso, Fon
 Alberte / Albertos - Berto , Beto
 Alexandre - Alex, Xano, Ale, Xandre
 André / Andrés - Necho, Nes
 Antonio / Antón - Tonecho, Tocho, Tucho, Toneco, Toño, Totó, Ton, Tono, Toni, Toniño
 Anxelo - Xeluco, Xelucho, Xelo
 Arxemiro - Miro
 Bruno - Bru, Buno
 Camilo - Milo, Ca, Cacá
 Carlos - Carlo Calolo, Lolo, Calucho, Liños
 Daniel - Dan, Dani
 Domingos - Mingos
 Eduardo - Educho, Lalo, Edu, Edi
 Emilio - Milucho, Miluco, Milo
 Filipe - Fe, Lipe
 Fernando - Nando, Fer
 Francisco - Farruco, Fuco, Pucho, Paco, Pacucho, Chuco, Panchulo, Fran, Rucho, Pancho, Chico, Quico
 Frederico - Rico, Quico
 Gabriel - Gabri
 Gregorio - Gorecho, Goro
 Guillerme / Guillelme - Gui, Guiga, Guille
 Gustavo - Guga, Gu, Gus, Tavo
 Hadriano/Hadrián - Hadri, Dri
 Henrique - Quique, Rique
 Humberto - Húmber, Humber, Beto, Berto
 Ignacio / Inacio - Nacho
 Leandro - Le, Leco
 Leonardo - Leo
 Luís / Lois - Lula, Luisiño, Liño, Lis
 Manuel - Manolo, Lolo, Locho, Manecho, Nel, Lelo, Nelo, Manel, Maneco, Neco, Manu
 Nicolás - Colás, Nico
 Rafael - Rafa, Rafel, Fel
 Raimundo - Mundo, Mun, Diño, Rai
 Ramiro - Miro, Mucho
 Ramón - Moncho
 Ricardo - Cardocho, Carducho, Rico, Ricucho
 Roberto - Berto, Beto, Róber
 Rodrigo - Roi, Digo, Guigo, Rodri
 Rubén - Biño, Rubi, Ben
 Santiago - Santi, Chago
 Sebastián - Sebas, Tián, Bastián
 Vicente - Vituco, Chente
 Vítor - Vitolo, Vituco, Vitocho, Vito
 Xacinto - Chinto
 Xerardo - Xe, Xer
 Xoán - Xan
 Xoaquín - Xaquín, Xocas, Quinocho, Quin, Quico
 Xosé- Xepe, Pepe, Che, Cheíño, Piño, Pucho, Pepote, Cheíño, Cheché, Xo, Xose, Se

 Hipocorísticos de nomes femininos simples 
 Alexandra - Ale, Le, Xandra, Xana
 Amalia - Malucha
 Amanda - Manda, Ami
 Amelia - Meluca
 Asunción - Xonxa, Chona, Choncha, Chon
 Beatriz - Bea
 Benigna - Benucha, Nucha
 Camila - Mila, Ca, Cacá
 Carme - Carmela, Carmiña, Carmucha, Mucha, Mela, 
 Claudia - Cacau, Clau
 Cristiana - Cris, Crica
 Daniela - Dani
 Dolores - Lola, Loló, Lolecha
 Eliana - Lía, Liña
 Elvira - Viruca, Virocha, Virucha
 Fernanda - Fe, Nanda, Feciña, Nana
 Francisca - Quica, Pacucha, Farruca, Pucha, Rucha
 Gabriela - Biela, Gabi
 Hadriana - Drica, Dri, Hadri, Hadi
 Helena - Lena, Lenuca
 Inmaculada - Inma, Adiña
 Isabel - Sabela, Belucha, Beliña, Chabela, Beluca, Sabel, Bel, Isa, Belisa
 Isadora - Dora
 Luz - Lucha
 Madalena - Mada
 Manuela - Manola, Nola, Nela, Lela, Manu
 María - Maruxa, Maúca, Uca, Maruca, Marucha, Marica, Mariquiña, Mari
 María Dolores - Malores, Maloles, Maló, Madó, Mariló
 María Elena - Malena
 María Luísa - Marisa
 María Xesús - Chus, Chusa, Chuchú
 Matilde - Matusa, Matuca, Matucha, Mati
 Mercedes - Merche, Chiruca
 Mónica - Moca, Moni, Quiña
 Natalia - Nati
 Patricia - Pati
 Paula - Pauliña, Pau
 Pilar - Pilocha, Pitusa, Pilara, Pili
 Prudencia - Pencha
 Tereixa - Teruca, Terela, Terucha, Teté
 Vanessa - Nessa, Van, Vane
 Vitoria - Totora, Toia, Vi
 Xosefa - Pepa, Sefa, Sesa, Sesé, Chefa, Pepucha, Fina, Finuca, Finucha
 Xuliana / Xiana - Xiá

 Véxase tamén 
 Alcume 
 Pseudónimo
 Nome artístico

 Bibliografía 

 Boullón Agrelo, Ana Isabel (2007): 'Farruco, Paco, Fran: datos históricos e evolución dos hipocorísticos en Galicia', Revista Galega de Filoloxía 8, 11-56.

Categoría:Antroponimia